CELEX: 
Language: hu
Date: 2020-07-13 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az Unióba irányuló közvetlen külföldi befektetések átvilágítási keretének létrehozásáról szóló (EU) 2019/452 európai parlamenti és tanácsi rendelet mellékletének módosításáról

EURÓPAI
                           BIZOTTSÁG
                                                     Brüsszel, 2020.7.13.
                                                     C(2020) 4721 final
        A BIZOTTSÁG (EU) .../... FELHATALMAZÁSON ALAPULÓ RENDELETE
                                         (2020.7.13.)
   az Unióba irányuló közvetlen külföldi befektetések átvilágítási keretének létrehozásáról
   szóló (EU) 2019/452 európai parlamenti és tanácsi rendelet mellékletének módosításáról
HU                                                                                          HU
 ---pagebreak---                                             INDOKOLÁS
   1.       A FELHATALMAZÁSON ALAPULÓ JOGI AKTUS HÁTTERE
   Az Unióba irányuló közvetlen külföldi befektetések átvilágítási keretének létrehozásáról szóló
   (EU) 2019/452 európai parlamenti és tanácsi rendelet1 (a továbbiakban: a rendelet) fő célja,
   hogy felhívja az uniós tagállamok és a Bizottság figyelmét arra, hogy jobban tudatosítsák az
   egyes külföldi közvetlen befektetésekből eredő kockázatokat, amelyek bizonyos körülmények
   hatást gyakorolhatnak az Unión belüli biztonságra vagy közrendre.
   A rendelet 6–11. cikke együttműködési mechanizmust hoz létre, amelynek keretében a
   tagállamok és a Bizottság információt cserélnek és észrevételeket tesznek a valószínűleg több
   tagállam biztonságát vagy közrendjét érintő külföldi közvetlen befektetések tekintetében.
   A rendelet célja továbbá, hogy fokozza az uniós érdekű projektekre vagy programokra
   valószínűleg hatást gyakorló közvetlen külföldi befektetésekkel kapcsolatos tudatosságot. E
   célból a rendelet 8. cikke lehetővé teszi a Bizottság számára, hogy véleményt bocsásson ki, ha
   úgy látja, hogy egy közvetlen külföldi befektetés biztonsági vagy közrendi okokból
   valószínűleg hatással lesz uniós érdekű projektekre vagy programokra. A 8. cikk szerinti
   véleményt valamennyi tagállamnak meg kell küldeni. A 8. cikk (2) bekezdésének c) pontja
   kimondja, hogy az a tagállam, amelyben a közvetlen külföldi befektetést tervezik vagy
   megvalósították, „a lehető legteljesebb mértékben” figyelembe veszi ezt véleményt, illetve a
   tagállam magyarázattal szolgál a Bizottság felé, ha annak véleményét figyelmen kívül hagyja.
   A 8. cikk (3) bekezdése leszögezi, hogy uniós érdekűnek minősülnek a jelentős összegű vagy
   jelentős arányú uniós finanszírozásban részesülő, vagy a kritikus infrastruktúrákról, a kritikus
   technológiákról vagy a kritikus inputokról szóló uniós jog hatálya alá tartozó, a biztonság és a
   közrend szempontjából alapvetően fontos projektek vagy programok. Az uniós érdekűnek
   minősülő projektek vagy programok jegyzékét a rendelet melléklete tartalmazza. A 8. cikk (4)
   bekezdése értelmében a Bizottság felhatalmazáson alapuló jogi aktusokat fogad el e jegyzék
   módosítása érdekében.
   A rendelet 2020. október 11-től történő teljes körű alkalmazásának előkészítése során a
   Bizottság megállapította, hogy a következő uniós érdekű projektek és programok megfelelnek
   a 8. cikk (3) bekezdésében foglalt kritériumoknak, ezért javasolta, hogy vegyék fel azokat a
   rendelet mellékletében található jegyzékbe.
   1.       Az állandó strukturált együttműködés (PESCO) lehetővé teszi, hogy a tagállamok
            szorosabban együttműködjenek a biztonság és a védelem területén. Ezen állandó
            védelmi együttműködési keret révén a tagállamok közösen fejleszthetnek védelmi
            képességeket, beruházhatnak közös projektekbe, valamint fokozhatják az operatív
            felkészültséget és fegyveres erőik hozzájárulását. Ezért a PESCO keretében
            kidolgozandó projektek listájának összeállításáról szóló, 2018. március 6.-i (KKBP)
            2018/340 tanácsi határozat már a rendelet mellékletének részét képezi. A 2018.
            november 19-i (KKBP) 2018/1797 tanácsi határozat és a 2019. november 12-i
            (KKBP) 2019/1909 tanácsi határozat naprakésszé tette az említett határozatot. Ennek
            megfelelően ezeket a határozatokat fel kell venni a mellékletbe.
   2.       Az új uniós GOVSATCOM-program előkészítésére irányuló előkészítő intézkedés:
            A műholdas kommunikáció döntő fontosságú a védelem, a biztonság, a humanitárius
            segítségnyújtás, a szükséghelyzeti reagálás, illetve a diplomáciai kommunikáció
            szempontjából. Kulcsfontosságú szerepet tölt be a polgári és katonai
   1
           HL L 79I., 2019.3.21., 1. o.
HU                                                 1                                                HU
 ---pagebreak---       missziókban/műveletekben, különösen a kevés vagy semmilyen infrastruktúrával
      nem rendelkező, távoli és mostoha körülményekkel jellemezhető vidékeken. A 2013.
      decemberi Európai Tanács – amely megbízást adott az új generációs műholdas
      kommunikáció előkészítésére – a négy képességfejlesztési program egyikeként
      határozta meg az állami műholdas kommunikációt (GOVSATCOM). E
      kommunikációs szolgáltatások az érzékeny szereplők széles körét hivatottak
      kiszolgálni, így például a határőrséget, a rendőrséget, a hadsereget, a polgári
      védelmet, a tagállamok, valamint az uniós intézmények és ügynökségek tengerészeti
      és diplomáciai közösségeit. Az alapul szolgáló biztonságos műholdas
      kommunikációs kapacitást és szolgáltatásokat többek között biztonsági
      akkreditációval rendelkező magánvállalkozások biztosítják. A biztonságos műholdas
      kommunikációs szolgáltatók és azok kulcsfontosságú beszállítója felett ellenőrzést
      gyakorló befektetők képesek lehetnek megszakítani bizonyos biztonsági szereplők
      kommunikációját vagy kiszivárogtatni a GOVSATCOM-on keresztül közölt
      információkat. Ezért helyénvaló felvenni a rendelet mellékletébe az Unió általános
      költségvetésére alkalmazandó pénzügyi szabályokról, az 1296/2013/EU, az
      1301/2013/EU, az 1303/2013/EU, az 1304/2013/EU, az 1309/2013/EU, az
      1316/2013/EU, a 223/2014/EU és a 283/2014/EU rendelet és az 541/2014/EU
      határozat módosításáról, valamint a 966/2012/EU, Euratom rendelet hatályon kívül
      helyezéséről szóló, 2018. július 18-i (EU, Euratom) 2018/1046 európai parlamenti és
      tanácsi rendeleten és különösen annak 58. cikke (2) bekezdésének b) pontján alapuló
      új uniós GOVSATCOM-program előkészítésére irányuló előkészítő intézkedést.
   3. A védelmi célú kutatásra irányuló előkészítő intézkedés célja az EU által támogatott
      védelmi célú kutatás és technológia hozzáadott értékének értékelése és igazolása. A
      releváns eredmények várhatóan tovább mélyítik az európai védelmi együttműködést,
      orvosolják a képességbeli hiányosságokat és megerősítik az európai védelmi érdekelt
      feleket. Az e programban részt vevő vállalat irányításában vagy ellenőrzésében való
      tényleges részvétel lehetővé teheti, hogy a befektető beavatkozzon a tagállamok és az
      Unió védelmét és biztonságát szolgáló kritikus technológiák rendelkezésre állásába.
      Ezen túlmenően az uniós tagállamok meglévő vagy jövőbeli védelmi képességeire
      vonatkozó kritikus technikai információk harmadik felek számára történő felek
      számára történő felfedésének kockázata szintén hatással lehet az EU biztonságára.
      Ezért helyénvaló felvenni a rendelet mellékletébe az Unió általános költségvetésére
      alkalmazandó pénzügyi szabályokról, az 1296/2013/EU, az 1301/2013/EU, az
      1303/2013/EU, az 1304/2013/EU, az 1309/2013/EU, az 1316/2013/EU, a
      223/2014/EU és a 283/2014/EU rendelet és az 541/2014/EU határozat módosításáról,
      valamint a 966/2012/EU, Euratom rendelet hatályon kívül helyezéséről szóló,
      2018. július 18-i (EU, Euratom) 2018/1046 európai parlamenti és tanácsi rendeleten
      és különösen annak 58. cikke (2) bekezdésének b) pontján alapuló védelmi célú
      kutatásra irányuló előkészítő intézkedést.
   4. Az ITER (eredetileg a nemzetközi termonukleáris kísérleti reaktor) ma a világ egyik
      legambiciózusabb energiaprojektje. Kísérleti eszközről van szó, amely arra hivatott,
      hogy bizonyítsa a magfúzió mint olyan energiaforrás megvalósíthatóságát, amelyből
      az Unió jelentős haszonra tehet szert, különösen a hosszú távú energiaellátás
      biztonságának és sokféleségének biztosításával összefüggésben. Az ITER kitolja
      tudásunk határait, és ez lesz az első olyan fúziós eszköz, amely teszteli a fúziós alapú
      villamos energia kereskedelmi célú termeléséhez szükséges integrált technológiákat,
      anyagokat és fizikai elméleteket. A folyamatos alkatrészellátás, valamint a fúzióval
      kapcsolatos kutatás eredményeinek megőrzése alapvetően fontos a fúziós energia
      uniós hasznosításának jövője szempontjából. Ezért helyénvaló felvenni a rendelet
HU                                            2                                                HU
 ---pagebreak---              mellékletébe a Fúziósenergia-fejlesztési és ITER Európai Közös Vállalkozás
             létrehozásáról és részére kedvezmények nyújtásáról szóló, 2007. március 27-i
             (Euratom) 2007/198 tanácsi határozatot.
   A „Horizont 2020” keretprogram2 végrehajtása során az Unió egyes jogilag meghatározott
   formájú köz- és magánszféra közötti és közszférabeli partnerségeket köthet. Annak ellenére,
   hogy azok célkitűzéseit hozzáigazították a „Horizont 2020” keretprogram céljaihoz, és
   feltehetően a keretprogram hatálya alá tartoznak, az említett partnerségek különálló és
   jelentős eszközök, amelyek az elsődleges jogban (vagyis az EUMSZ 185. és 187. cikkében)
   egyedi jogalappal rendelkeznek. Az egyértelműség érdekében helyénvaló kifejezetten említést
   tenni a több tagállam által végrehajtott programokban – például olyan eszközökben mint a
   közös vállalkozások, vagy olyan szervekben, mint az Európai Innovációs és Technológiai
   Intézet – uniós részesedés formájában megvalósuló partnerségekről. Ezek a partnerségek
   fontos szerepet játszanak a Covid19-válság kezelésére irányuló uniós intézkedésekben, mivel
   többek között olyan területeken nyújtanak támogatást, mint a népegészségügyhöz kapcsolódó
   kutatás és innováció3, a gyógyszerfejlesztési folyamat hatékonyságának, eredményességének
   és minőségének javítását célzó kezdeményezések4, valamint a magánszektor és a tudományos
   szféra közötti, az egészségügyi rendszerek fenntarthatóságának javítására irányuló
   partnerségek5.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A felhatalmazáson alapuló jogi aktusokról szóló, az Európai Parlament, a Tanács és az
   Európai Bizottság közötti egyetértési megállapodás (4) bekezdésének megfelelően e
   felhatalmazáson alapuló jogi aktusról megfelelő és átlátható konzultációkat folytattak, többek
   között szakértői szinten. Az Európai Unióba irányuló közvetlen külföldi tőkebefektetések
   átvilágításával foglalkozó szakértői csoporttal 2020. június 8-án írásban konzultáltak.
   3.        A FELHATALMAZÁSON ALAPULÓ JOGI AKTUS JOGI ELEMEI
   A rendelet 8. cikkének (4) bekezdése felhatalmazza a Bizottságot felhatalmazáson alapuló
   jogi aktusuk elfogadására az uniós érdekű projektek és programok jegyzékének módosítása
   céljából.
   A következő projekteket és programokat fel kell venni a rendelet mellékletébe:
   –         A Tanács (KKPB) 2018/1797 határozata (2018. november 19.) a PESCO keretében
             kidolgozandó projektek listájának összeállításáról szóló (KKBP) 2018/340 határozat
             módosításáról és aktualizálásáról6;
   –         A Tanács (KKBP) 2019/1909 határozata (2019. november 12.) a PESCO keretében
             kidolgozandó projektek listájának összeállításáról szóló (KKBP) 2018/340 határozat
             módosításáról és aktualizálásáról7;
   2
           Az Európai Parlament és a Tanács 1291/2013/EU rendelete (2013. december 11.) a „Horizont 2020”
           kutatási és innovációs keretprogram (2014–2020) létrehozásáról és az 1982/2006/EK határozat hatályon
           kívül helyezéséről (HL L 347., 2013.12.20., 104. o.).
   3
           A zoonózis előrejelzési és felkészültségi kezdeményezés (a továbbiakban: ZAPI-projekt).
   4
           Az innovatív gyógyszerek kutatására irányuló kezdeményezést megvalósító közös vállalkozás
           létrehozásáról szóló, 2007. december 20-i 73/2008/EK tanácsi rendelettel (HL L 30., 2008.2.4., 38. o.)
           létrehozott, az innovatív gyógyszerek kutatására irányuló kezdeményezés (a továbbiakban: IMI-2).
   5
           EIT egészségügyi kezdeményezés, amely az Európai Innovációs és Technológiai Intézet által irányított
           tudományos és innovációs társulások egyike.
   6
           HL L 294., 2018.11.21., 18. o.
   7
           HL L 293., 2019.11.14., 113. o.
HU                                                        3                                                       HU
 ---pagebreak---    –        Az Unió általános költségvetésére alkalmazandó pénzügyi szabályokról, az
            1296/2013/EU, az 1301/2013/EU, az 1303/2013/EU, az 1304/2013/EU, az
            1309/2013/EU, az 1316/2013/EU, a 223/2014/EU és a 283/2014/EU rendelet és az
            541/2014/EU határozat módosításáról, valamint a 966/2012/EU, Euratom rendelet
            hatályon kívül helyezéséről szóló, 2018. július 18-i (EU, Euratom) 2018/1046
            európai parlamenti és tanácsi rendeleten és különösen annak 58. cikke (2)
            bekezdésének b) pontján alapuló új uniós GOVSATCOM-program előkészítésére
            irányuló előkészítő intézkedés8;
   –        Az Unió általános költségvetésére alkalmazandó pénzügyi szabályokról, az
            1296/2013/EU, az 1301/2013/EU, az 1303/2013/EU, az 1304/2013/EU, az
            1309/2013/EU, az 1316/2013/EU, a 223/2014/EU és a 283/2014/EU rendelet és az
            541/2014/EU határozat módosításáról, valamint a 966/2012/EU, Euratom rendelet
            hatályon kívül helyezéséről szóló, 2018. július 18-i (EU, Euratom) 2018/1046
            európai parlamenti és tanácsi rendeleten és különösen annak 58. cikke (2)
            bekezdésének b) pontján alapuló védelmi célú kutatásra irányuló előkészítő
            intézkedés9;
   –        A Tanács 2007/198/Euratom határozata (2007. március 27.) a Fúziósenergia-
            fejlesztési és ITER Európai Közös Vállalkozás létrehozásáról és részére
            kedvezmények nyújtásáról10.
   Ezen túlmenően helyénvaló tisztázni, hogy a rendelet alkalmazásában a „Horizont 2020”
   keretprogram magában foglalja az EUMSZ 185. cikke szerinti kutatási és fejlesztési
   programokat, valamint a „Horizont 2020” keretprogram végrehajtása céljából az EUMSZ
   187. cikkének értelmében létrehozott közös vállalkozásokat vagy bármely más struktúrát.
   8
           HL L 193., 2018.7.30., 1. o.
   9
           HL L 193., 2018.7.30., 1. o.
   10
           HL L 90., 2007.3.30., 58. o.
HU                                              4                                          HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                              (2020.7.13.)
    az Unióba irányuló közvetlen külföldi befektetések átvilágítási keretének létrehozásáról
    szóló (EU) 2019/452 európai parlamenti és tanácsi rendelet mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unióba irányuló közvetlen külföldi befektetések átvilágítási keretének
   létrehozásáról szóló, 2019. március 19-i (EU) 2019/452 európai parlamenti és tanácsi
   rendeletre11 és különösen annak 8. cikke (4) bekezdésére,
   mivel:
   (1)     Az (EU) 2019/452 rendelet 8. cikkének (3) bekezdése úgy rendelkezik, hogy azokat a
           projekteket és programokat kell felvenni az uniós érdekű projektek vagy programok
           közé, amelyek jelentős összegű vagy jelentős arányú uniós finanszírozásban
           részesülnek, vagy a biztonság és a közrend szempontjából alapvetően fontos, kritikus
           infrastruktúrákról, kritikus technológiákról vagy kritikus inputokról szóló uniós jog
           hatálya alá tartoznak.
   (2)     Az uniós érdekű projektek és programok jegyzékét az (EU) 2019/452 rendelet
           mellékletének 1. pontja tartalmazza.
   (3)     A Bizottság több további projektről és programról is megállapította, hogy jelentős
           összegű vagy jelentős arányú uniós finanszírozásban részesül, vagy a biztonság és a
           közrend szempontjából alapvetően fontos, kritikus infrastruktúrákról, kritikus
           technológiákról vagy kritikus inputokról szóló uniós jog hatálya alá tartozik, és ezért
           fel kell venni az említett jegyzékbe.
   (4)     Helyénvaló kifejezetten említést tenni a több tagállam által végrehajtott programokban
           – például olyan eszközökben mint a közös vállalkozások, vagy olyan szervekben, mint
           az Európai Innovációs és Technológiai Intézet – uniós részesedés formájában, a
           „Horizont 2020” keretprogram alapján megvalósuló partnerségekről. Ezek a
           partnerségek fontos szerepet játszanak a Covid19-világjárvány kezelésére irányuló
           uniós intézkedésekben, mivel többek között olyan területeken nyújtanak támogatást,
           mint a népegészségügyhöz kapcsolódó kutatás és innováció, a gyógyszerfejlesztési
           folyamat hatékonyságának, eredményességének és minőségének javítását célzó
           kezdeményezések, valamint a magánszektor és a tudományos szféra közötti, az
           egészségügyi rendszerek fenntarthatóságának javítására irányuló partnerségek.
   (5)     Az (EU) 2019/452 rendelet mellékletét ezért ennek megfelelően módosítani kell,
   ELFOGADTA EZT A RENDELETET:
                                                 1. cikk
   Az (EU) 2019/452 rendelet melléklete a következőképpen módosul:
   11
           HL L 79I., 2019.3.21., 1. o.
HU                                                  5                                              HU
 ---pagebreak---    (1)      A 3. pont helyébe a következő szöveg lép:
            „3. a „Horizont 2020” keretprogram, beleértve az EUMSZ 185. cikke szerinti
            kutatási és fejlesztési programokat, valamint az EUMSZ 187. cikkének értelmében
            létrehozott közös vállalkozásokat vagy bármely más struktúrát:
   Az Európai Parlament és a Tanács 1291/2013/EU rendelete (2013. december 11.) a „Horizont
   2020” kutatási és innovációs keretprogram (2014–2020) létrehozásáról és az 1982/2006/EK
   határozat hatályon kívül helyezéséről (HL L 347., 2013.12.20., 104. o.), beleértve a
   rendeletben előirányzott intézkedéseket a kulcsfontosságú alaptechnológiák – például a
   mesterséges intelligencia, a robotika, a félvezetők és a kiberbiztonság – terén.”
   (2)      A 8. pont helyébe a következő szöveg lép:
            „8.    Állandó strukturált együttműködés (PESCO):
   A Tanács (KKBP) 2018/340 határozata (2018. március 6.) a PESCO keretében kidolgozandó
   projektek listájának összeállításáról (HL L 65., 2018.3.8., 24. o.).
   A Tanács (KKPB) 2018/1797 határozata (2018. november 19.) a PESCO keretében
   kidolgozandó projektek listájának összeállításáról szóló (KKBP) 2018/340 határozat
   módosításáról és aktualizálásáról (HL L 294., 2018.11.21., 18. o.).
   A Tanács (KKBP) 2019/1909 határozata (2019. november 12.) a PESCO keretében
   kidolgozandó projektek listájának összeállításáról szóló (KKBP) 2018/340 határozat
   módosításáról és aktualizálásáról (HL L 293., 2019.11.14., 113. o.).”
   (3)      A melléklet az alábbi 9., 10. és 11. ponttal egészül ki:
            „9. Az új uniós GOVSATCOM-program előkészítésére irányuló előkészítő
            intézkedés:
   Az Unió általános költségvetésére alkalmazandó pénzügyi szabályokról, az 1296/2013/EU, az
   1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a
   223/2014/EU és a 283/2014/EU rendelet és az 541/2014/EU határozat módosításáról,
   valamint a 966/2012/EU, Euratom rendelet hatályon kívül helyezéséről szóló, 2018. július 18-
   i (EU, Euratom) 2018/1046 európai parlamenti és tanácsi rendelet és különösen annak 58.
   cikke (2) bekezdésének b) pontja (HL L 193., 2018.7.30., 1. o.).
   10.      A védelmi célú kutatásra irányuló előkészítő intézkedés:
   Az Unió általános költségvetésére alkalmazandó pénzügyi szabályokról, az 1296/2013/EU, az
   1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a
   223/2014/EU és a 283/2014/EU rendelet és az 541/2014/EU határozat módosításáról,
   valamint a 966/2012/EU, Euratom rendelet hatályon kívül helyezéséről szóló, 2018. július 18-
   i (EU, Euratom) 2018/1046 európai parlamenti és tanácsi rendelet és különösen annak 58.
   cikke (2) bekezdésének b) pontja (HL L 193., 2018.7.30., 1. o.).
   11.      Fúziósenergia-fejlesztési és ITER Európai Közös Vállalkozás:
   A Tanács 2007/198/Euratom határozata (2007. március 27.) a Fúziósenergia-fejlesztési és
   ITER Európai Közös Vállalkozás létrehozásáról és részére kedvezmények nyújtásáról (HL L
   90., 2007.3.30., 58. o.).”
                                                 2. cikk
   Ez a rendelet az Európai Unió Hivatalos Lapjában való kihirdetését követő napon lép
   hatályba.
HU                                                  6                                           HU
 ---pagebreak---    Ezt a rendeletet ki kell kihirdetni az Európai Unió Hivatalos Lapjában azt követően, hogy
   lejárt az a határidő, amelyen belül az Európai Parlament, illetve a Tanács kifogást emelhet,
   vagy az (EU) 2019/452 rendelet 16. cikke (6) bekezdésének értelmében mind az Európai
   Parlament, mind a Tanács arról tájékoztatta a Bizottságot, hogy nem fog kifogást emelni.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.7.13.
                                                a Bizottság részéről
                                                elnök
                                                Ursula VON DER LEYEN
HU                                                7                                             HU